Presebbio napulitano

*[['O presebbio napulitano/fon|Guarda sta paggena int&#39;&#39;o napulitano funetico]]*
200px|miniatura|Via San Grigorio Armeno
'O **presebbio napulitano** è una d&#39;&#39;e tradizzione natalizie cchiù bbelle ca s'è tenuta vive pe secule. 'O primmo presebbio a Napule vene menzionate into nu documiento ca parla 'e nu presebbio inta&#39;&#39;a Chiesa 'e S. Maria d&#39;&#39;o presebbio int'e ll'anne 1025. A Amarfe, accussì dicono 'e varie fonte, int'o ll'anne 1324 esisteva na "cappella d&#39;&#39;o presebbio d&#39;&#39;a casa 'e Alagni".

A partì d'o seculo XV truvamme 'e primme vere e proprie sculture d'e persunagge. 'E chiste s'hanna ricurdà Giuanne e Pieto Alemanno ca ò 1470 facettene 'e sculture 'e legne pe represantà 'a Natività.

'E primme figure 'e terracotte se verene ò siecule XVI, comme cunferme nu documiento nutarile d'o 1532. Chistu documiente descrive nu presepio ch'e pasture 'e terracotta pittata criate â Matteo Mastojodece, nu nobile 'e Surriento.

'O seculo d'ore d'o presebbio napulitano è 'o '700,quanne regnave **Carlo III 'e [[Burbone 'e Napule|Burbone]]**. Grazie à schiuppate artistica e culturale 'e chillu periodo pure 'e pasture cagnajene fisionomia.

Johann Wolfgang von Goethe descrive 'o presebbio napulitane dinto 'o 'Viaggie in Italia' d'o 1787: *Chiste è 'o mumento 'e parlà 'e n'atu svago caratteristiche d'e napulitane, [['O presebbio|'o presebbio]]... Se costruisce nu palchette a forme 'e capanne, tutte chine d'arbere e pianticelle sempe verde; e là se mette 'a [[Maronna]], 'o Bambenielle e tutte 'e personagge, pure chille suspise e n'aria, vestute suntuosamente p'a festa ... Ma 'a cosa che dà a tutte quante 'a note 'e na grazia 'ncumparabile è 'o scenarie, addò se 'ncurnicia 'o [[Vesuvio]] cu tutte 'e dintuorne....*

Une d'e collezione cchiù bbelle e preziose d'o presebbio ô munne intere se trove ò Museo Nazziunale Bavarese (Bayerisches Nationalmuseum) a Monaco d'a Baviere. 'A maggior parte d'a cullezione arrivaie ò museo d' 'a cullezione private 'e Max Schmederer.

'A vera purtata e 'o lascite culturale d'o presebbio napulitano sonno 'o realismo figurative. 'O presepio nun è tanto nu simbulo religiuso, quante nu strumento descrittivo, identificativo e unificante d'a comunità che l'appartene, cu tutte 'e dittaglie strutturale. Forse se putesse ricere ca 'o presebbio napulitano è state e rimane nu veiculo identificativo d'a gente napulitana e 'o precursore 'e chillu realismo caratteristeco d'e rappresentaziune tiatrale e cinematografeche propie 'e Napule.

Ogge cierte artigiane fanne pure pasture ca rispecchiene persunagge d'e juorne nuoste, e picciò nun s'ha da fa maraveja si se trovene personalità cunusciuta dint' e vetrine 'e vije comme San Gregorio Armeno a Napule.

A paricchi puoste d'a Campania ce stanno assuciazione 'e gruppe 'e persone che ogne anno arrepetene 'o rituale: 'e primme 'e Nuvembre accummenceno a costruì 'e presebbie a l'apierto che se ponne visità durante 'o struscio. Ce stanno pure espusizione ca se preparene propie 'e chilli tiempe.

## Vvoce pariente
* 'O presebbio napulitano a Majure

## Jonte 'a fore
* L'artiste, 'e persunaggie, 'e scene d&#39;&#39;o presebbio napulitano
* Storia d&#39;&#39;o presebbio napulitano
* Museo Nazzionale Bavarese a Monaco 'e Baviera
* Gallarìa fotografica d&#39;&#39;o Museo Nazzionale Bavarese
* I pastori d' 'o museo tedesco: ca ce stanno fotografie cchiù grosse (altre immagini/Collez. Museo di Monaco)

Categurìa:Natale
Categurìa:Tradizzione 'e Napule
Categurìa:Standardizza